stanford-oval/wikipedia huggingface dataset:
แขวงนวมินทร์

| แขวงนวมินทร์ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Nawamin
แผนที่เขตบึงกุ่ม เน้นแขวงนวมินทร์
ประเทศ:  ไทย
เขตปกครองพิเศษ: กรุงเทพมหานคร
เขต: บึงกุ่ม
พื้นที่
 • ทั้งหมด: 4.885 ตร.กม. (1.886 ตร.ไมล์)
ประชากร (2566)
 • ทั้งหมด: 26,338 คน
 • ความหนาแน่น: 5,391.61 คน/ตร.กม. (13,964.2 คน/ตร.ไมล์)
รหัสไปรษณีย์: 10240, 10230 (เฉพาะซอยนวมินทร์ 103–111)
รหัสภูมิศาสตร์: 102704
 ส่วนหนึ่งของสารานุกรมประเทศไทย
นวมินทร์ เป็นแขวงหนึ่งในเขตบึงกุ่ม กรุงเทพมหานคร
ที่ตั้งและอาณาเขต

แขวงนวมินทร์ตั้งอยู่ทางทิศตะวันตกของเขตบึงกุ่ม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
ทิศเหนือ ติดต่อกับแขวงนวลจันทร์ (เขตบึงกุ่ม) มีถนนประเสริฐมนูกิจเป็นเส้นแบ่งเขต
ทิศตะวันออก ติดต่อกับแขวงคลองกุ่ม (เขตบึงกุ่ม) มีถนนนวมินทร์เป็นเส้นแบ่งเขต
ทิศใต้ ติดต่อกับแขวงคลองกุ่ม (เขตบึงกุ่ม) และแขวงคลองจั่น (เขตบางกะปิ) มีถนนนวมินทร์และคลองลำพังพวยเป็นเส้นแบ่งเขต
ทิศตะวันตก ติดต่อกับแขวงคลองจั่น (เขตบางกะปิ) และแขวงลาดพร้าว (เขตลาดพร้าว) มีคลองตาหนัง คลองลำเจียก คลองอ้ายหลาว คลองเกรียง และถนนประดิษฐ์มนูธรรมเป็นเส้นแบ่งเขต
แขวงทุ่งครุ

| แขวงทุ่งครุ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Thung Khru
วัดทุ่งครุ
แผนที่เขตทุ่งครุ เน้นแขวงทุ่งครุ
ประเทศ:  ไทย
เขตปกครองพิเศษ: กรุงเทพมหานคร
เขต: ทุ่งครุ
พื้นที่
 • ทั้งหมด: 17.976 ตร.กม. (6.941 ตร.ไมล์)
ประชากร (2566)
 • ทั้งหมด: 69,064 คน
 • ความหนาแน่น: 3,842.01 คน/ตร.กม. (9,950.8 คน/ตร.ไมล์)
รหัสไปรษณีย์: 10140
รหัสภูมิศาสตร์: 104902
 ส่วนหนึ่งของสารานุกรมประเทศไทย
ทุ่งครุ เป็นท้องที่การปกครองระดับแขวงหนึ่งในสองแห่งของเขตทุ่งครุ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย
ที่ตั้งและอาณาเขต

แขวงทุ่งครุมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับแขวงบางมด (เขตทุ่งครุ) มีคลองราชพฤกษ์ คลองอ้อมจาก คลองตาโซะ และคลองสะพานควายเป็นเส้นแบ่งเขต
ทิศตะวันออก ติดต่อกับตำบลบางพึ่ง ตำบลบางครุ และตำบลบางจาก (อำเภอพระประแดง จังหวัดสมุทรปราการ) มีลำรางสาธารณะ คลองขุดเจ้าเมือง และคลองรางใหญ่เป็นเส้นแบ่งเขต
ทิศใต้ ติดต่อกับตำบลในคลองบางปลากดและตำบลบ้านคลองสวน (อำเภอพระสมุทรเจดีย์ จังหวัดสมุทรปราการ) มีคลองบางจาก คลองกะออมใน คลองท่าเกวียน คลองตาสน และคลองกะออมเป็นเส้นแบ่งเขต
ทิศตะวันตก ติดต่อกับแขวงท่าข้าม (เขตบางขุนเทียน) มีคลองรางแม่น้ำและคลองบางมดเป็นเส้นแบ่งเขต
การคมนาคม

ถนนสายหลักในพื้นที่แขวงทุ่งครุ ได้แก่
ถนนประชาอุทิศ
ถนนกาญจนาภิเษก
ส่วนถนนสายรองและทางลัด ได้แก่
ถนนครุใน
ถนนเลียบวงแหวน
ซอยประชาอุทิศ 69
ซอยประชาอุทิศ 90
แพรกษา

แพรกษา อ่านว่า [แพฺรก-กะ-สา] อาจหมายถึง
ตำบลแพรกษา ตำบลในอำเภอเมืองสมุทรปราการ จังหวัดสมุทรปราการ
ตำบลแพรกษาใหม่ ตำบลในอำเภอเมืองสมุทรปราการ จังหวัดสมุทรปราการ
เทศบาลตำบลแพรกษา เทศบาลในจังหวัดสมุทรปราการ ครอบคลุมบางส่วนของตำบลแพรกษาและบางส่วนของตำบลแพรกษาใหม่
เทศบาลเมืองแพรกษา เทศบาลในจังหวัดสมุทรปราการ ครอบคลุมบางส่วนของตำบลแพรกษา
เทศบาลเมืองแพรกษาใหม่ เทศบาลในจังหวัดสมุทรปราการ ครอบคลุมบางส่วนของตำบลแพรกษาใหม่
ถนนแพรกษา  ทางหลวงท้องถิ่นในอำเภอเมืองสมุทรปราการ จังหวัดสมุทรปราการ
สถานีแพรกษา สถานีรถไฟลอยฟ้าในตำบลปากน้ำ อำเภอเมืองสมุทรปราการ จังหวัดสมุทรปราการ
วัดแพรกษา วัดในตำบลแพรกษา อำเภอเมืองสมุทรปราการ จังหวัดสมุทรปราการ
เหตุการณ์จลาจลขององค์ชายครั้งที่หนึ่ง

เหตุการณ์จลาจลขององค์ชายครั้งที่หนึ่ง (제1차 왕자의  난) เป็นเหตุการณ์ที่เกิดขึ้นในช่วงปลายรัชสมัย พระเจ้าแทโจ ปฐมกษัตริย์แห่ง ราชวงศ์โชซ็อน
สาเหตุ

โดยเหตุการณ์นี้เกิดขึ้นเมื่อวันที่ 6 ตุลาคม ค.ศ. 1398 (วันที่ 26 เดือน 8 ตามปีจันทรคติจีน) สืบเนื่องจาก องค์ชายช็องอัน หรือ ลีบังวอน โอรสองค์ที่ 5 ของ พระเจ้าแทโจ ซึ่งประสูติแต่ พระนางชินอึย ซึ่งกระหายอำนาจและทะเยอทะยานไม่พอพระทัยที่พระราชบิดาสถาปนา อีอันแทกุน หรือ ลีบังซอก โอรสองค์ที่ 8 พระอนุชาต่างพระมารดาเป็น รัชทายาท ทำการปลงพระชนม์องค์ชายอึยอันและ มูอันแทกุน ลีบังบอน โอรสองค์ที่ 7 พระเชษฐา
ร่วมพระมารดาขององค์ชายอึยอันรวมถึง ช็อง โด-จ็อน อัครมหาเสนาบดีและขุนนางคนโปรดของ พระเจ้าแทโจ ที่ให้การสนับสนุนองค์ชายอึยอันในการเป็นรัชทายาท
ผลจากเหตุการณ์

หลังจากการสิ้นพระชนม์ของอีอันแทกุนตำแหน่งรัชทายาทจึงว่างลงองค์ชายช็องอันจึงสถาปนา องค์ชายย็องอัน หรือ ลีบังกวา โอรสองค์ที่ 2 ของ พระเจ้าแทโจ และเป็นพระเชษฐาร่วมพระมารดาเดียวกันกับองค์ชายช็องอันเป็นรัชทายาทแทน
และได้ขึ้นครองราชย์เป็น พระเจ้าช็องจง ในเวลาต่อมาซึ่งหลังจากนั้นก็ได้เกิดเหตุการณ์แบบเดียวกันนี้ขึ้นอีกเรียกว่า เหตุการณ์จลาจลขององค์ชายครั้งที่สอง
ส่วนพระเจ้าแทโจเสียพระทัยมากที่เสียพระราชโอรสองค์โปรดและขุนนางที่ไว้วางพระทัยมากที่สุดจึงตัดสินพระทัยสละราชบัลลังก์และนำตรา พระราชลัญจกร ไปยังเมือง ฮัมนึง นิวาสสถานเดิมของพระองค์
ดูเพิ่ม

เหตุการณ์จลาจลขององค์ชายครั้งที่สอง
เหตุการณ์ความไม่สงบในฟุตบอลถ้วยพระราชทาน ก 2553

| --- | --- |
วันที่: 20 กุมภาพันธุ์ 2553
สถานที่: สนามศุภชลาศัย กรุงเทพ ประเทศไทย
สาเหตุ: แฟนบอลการท่าเรือไทย ไม่พอใจกับผลการตัดสิน
บาดเจ็บ: มากกว่า 10 คน
บทความหลัก: ฟุตบอลถ้วยพระราชทานประเภท ก. ประจำปี 2552
เหตุการณ์ความไม่สงบในฟุตบอลถ้วยพระราชทานประเภท ก. ประจำปี 2552 เป็นเหตุตะลุมบอนที่เกิดขึ้นเมื่อวันที่ 20 กุมภาพันธ์ 2553 ณ สนามกีฬาศุภชลาศัย ในการแข่งขันระหว่าง สโมสรฟุตบอลการท่าเรือไทย และ สโมสรฟุตบอลเมืองทอง-หนองจอก ยูไนเต็ด
เหตุการณ์

จากกรณีที่ เมืองทอง-หนองจอก ยูไนเต็ด ได้ประตูที่สอง ในนาทีที่ 81 ดาโน เซียกา โหม่งเข้าประตูไปนั้น แฟนบอลการท่าเรือไทย มองว่า ผู้ตัดสินในเกมนั้น (อรรถกร เวชการ) ตัดสินผิดลาด และมิงจังหวะนั้นเป็นลูกแฮนด์บอล ทำให้แฟนบอลการท่าเรือไทย ไม่พอใจ จนมีการขว้างปาขวดน้ำและสิ่งของลงสนาม และจุดพลุไฟเขวี้ยงลงมา รวมถึงจุดประทัด จนเกมต้องยุติลงกลางคัน
ก่อนที่ในเวลาต่อมา เหตุการณ์จะบานปลายเมื่อ แฟนบอล การท่าเรือไทย พังรั้วกั้นเข้าไปทำร้ายกองเชียร์ของเมืองทองฯ จนคนดูวิ่งหนีกระโดดลงจากอัฒจันทร์ ขณะที่เจ้าหน้าที่ตำรวจและสารวัตรทหาร ที่มีเพียงไม่กี่คนไม่สามารถคุมสถานการณ์ได้ ทำให้เกิดเหตุวิวาทชกต่อยกันรอบสนาม ขณะเดียวกันก็มีรายงานว่า ผู้เล่นของการท่าเรือไทย อย่าง พงศ์พิพัฒน์ คำนวณ เป็นผู้พยายามชักชวนแฟนๆ ให้ประท้วงว่าประตูที่สองนั้นเกิดจากการแฮนด์บอล ซึ่งถือว่ามีเจตนายั่วยุให้แฟนบอลเริ่มคว้างปาสิ่งของ
โดยมีรายงานว่า มีแฟนบอล เมืองทองฯ ยูไนเต็ด บาดเจ็บ 9 คน และแฟนการท่าเรือไทยบาดเจ็บ 1 คน โดยมีรายงานข่าวอีกว่า เจ้าหน้าที่สารวัตรทหาร ไม่สนใจเอาเป็นธุระ ในการควบคุมระงับเหตุทะเลาะวิวาท
เหตุการณ์สืบเนื่อง > ทางคดีความ

ภายหลังจากเกมจบลง ทาง สมาคมฟุตบอลแห่งประเทศไทยฯ โดย องอาจ ก่อสินค้า เลขาธิการสมาคมฯ ได้ตั้งคณะกรรมการสอบสวนเหตุการณ์นี้ โดยมี พล.ต.ท.วรพงษ์ ชิวปรีชา อุปนายกสมาคมฯ และ ผู้บัญชาการตำรวจนครบาล ดำเนินการสอบสวนพร้อมกับดำเนินคดี โดยได้นำเทปบันทึกภาพการแข่งขันเป็นหลักฐานและดำเนินการออกหมายจับ โดยต่อมาได้มีการดำเนินคดีผู้ก่อเหตุจำนวนทั้งหมด 10 ราย ซึ่งได้เข้ามามอบตัวและแสดงการขอโทษต่อแฟนบอลของ เมืองทองฯ ยูไนเต็ด
ต่อมาศาลแขวงปทุมวัน มีคำพิพากษาให้จำคุกจำเลยทั้งหมดเป็นเวลา 2 เดือน จำเลยไม่เคยกระทำผิดมาก่อนลดโทษเหลือ 1 เดือน ประกอบกับจำเลยให้การรับสารภาพจึงให้รอลงอาญาไว้ 1 ปี ปรับ 2,000 บาท บำเพ็ญสาธารณกุศลอีก 12 ชั่วโมง รายงานตัวต่อกรมคุมประพฤติ 4 ครั้ง ต่อ 1 ปี
เหตุการณ์สืบเนื่อง > การลงโทษต่อสโมสรฟุตบอลและผู้เล่น

ภายหลังจากที่เหตุการณ์จลาจล จนไม่สามารถแข่งขันต่อได้ ทาง พิเชษฐ์ มั่นคง ประธานสโมสรการท่าเรือไทย ได้ประกาศขอยอมแพ้ และยกตำแหน่งชนะเลิศการแข่งขันให้กับ สโมสรเมืองทอง-หนองจอก ยูไนเต็ด และผู้ควบคุมการแข่งขันในเวลานั้น (ภิรมย์ อั๋นประเสริฐ) ได้ถือว่าการแข่งขันจบลงแล้ว แม้ว่าจะเหลือเวลาในการแข่งขันอีก 9 นาที
โดยทางคณะกรรมการสอบสวนเหตุการณ์ฯ ได้มีบทลงโทษกับทาง สโมสรฟุตบอลการท่าเรือไทย ในการแบนไม่ให้แข่งขันในสนามเหย้าของตน ในเกมการแข่งขันใน ฤดูกาล 2554 3 เกม ปรับเงิน 130,000 บาท ลงโทษแบนผู้เล่น พงศ์พิพัฒน์ คำนวณ 3 เกม และลงโทษแบน สะสม พบประเสริฐ และ เรอเน เดอซาแยร์ ห้ามคุมทีมข้างสนาม 3 เกม รวมไปถึงแบนแฟนบอลผู้ก่อเหตุ ห้ามเข้าสนามเป็นเวลา 1 ปี โดยรูปประกาศห้ามเข้าหน้าสนาม
ในส่วนพิธีการรับถ้วยรางวัล ทางสโมสรเมืองทองฯ ยูไนเต็ด ได้เข้ารับถ้วยรางวัลอย่างเป็นทางการ ต่อหน้าพระบรมฉายาลักษณ์ เมื่อวันที่ 29 มกราคม 2554
เวอร์ชวลบอย

เครื่องเล่น เวอร์ชวลบอย
เวอร์ชวลบอย เป็นเครื่องเล่นเกม 3 มิติที่นินเทนโดผลิตออกมาวางจำหน่ายเมื่อวันที่ 21 กรกฎาคม พ.ศ. 2538 ผู้เล่นต้องมองผ่านดิสเพลย์ที่มีรูปร่างเหมือนแว่นซึ่งตั้งบนขาวาง โดยภาพของเกมจะเป็นภาพ 3 มิติ โดยการหลอกสายตาให้มองเห็นภาพ 2 มิติดูมีมิติแบบภาพ 3 มิติ ออกวางขายครั้งแรกในญี่ปุ่นในปี ค.ศ. 1995 เครื่องเวอร์ชวลบอยถูกวิจารณ์ว่าเป็นความผิดพลาดครั้งใหญ่ที่สุดของนินเทนโดในวงการอุตสาหกรรมเกม
ประวัติและการพัฒนา

ช่วงหลังยุคเครื่องเกมซูเปอร์แฟมิคอม นินเทนโดต้องการสานต่อความสำเร็จของเครื่องเกมพกพาของตนที่ชื่อ "เกมบอย" ที่ประสบความสำเร็จอย่างล้นหลาม นินเทนโดมองว่าภาพของเครื่องเกมบอยที่เป็นภาพขาวดำความละเอียดต่ำนั้นล้าสมัยไปแล้ว จึงมีความต้องการจะพัฒนาเครื่องเกมพกพารุ่นใหม่มาแทนที่
นินเทนโดได้มอบหมายให้ กุนเป โยโคอิ นักพัฒนาเกมผู้มีชื่อเสียงผู้ให้กำเนิดเครื่องเกมพกพาที่ประสบความสำเร็จอย่างสูงอย่าง "เกม แอนด์ วอช" และ "เกมบอย" และผู้ให้กำเนิดเกมซีรีส์ "เมทรอยด์" เป็นผู้พัฒนาเครื่องเกมพกพารุ่นใหม่นี้ โยโคอิได้พัฒนาเครื่องเกมที่อาศัยหลักการมองภาพ 3 มิติของดวงตา โดยผู้เล่นจะต้องมองเข้าไปในกล้องเหมือนสวมแว่นประดาน้ำ และในเครื่องจะมีหน้าจอ 2 ชุดสำหรับดวงตาซ้ายและขวา ภาพจากจอทั้ง 2 จะถูกมองแยกต่างหากจากดวงตาแต่ละข้าง ผลที่ได้คือเกิดภาพลวงตาที่ทำให้ดูเหมือนภาพมีมิติแบบภาพ 3 มิติ
อย่างไรก็ดี เนื่องด้วยการพัฒนากินเวลามากเกินไป และนินเทนโดต้องการรีบหันไปให้ความสนใจกับการพัฒนาเครื่องนินเทนโด 64 มากกว่า เครื่องเวอร์ชวลบอยจึงออกวางจำหน่ายทั้งๆที่โยโคอิยังพัฒนามันไม่เสร็จสมบูรณ์ ผลที่ได้คือเครื่องที่มีขนาดเทอะทะ มีขนาดใหญ่เกินกว่าที่จะเป็นเครื่องเกมพกพา หนำซ้ำเวลาเล่นต้องหาพื้นที่วางเครื่องที่มั่นคง เพราะไม่มีอะไรตรึงตัวเครื่องติดไว้กับหัว ทำให้ได้รับคำวิจารณ์ในแง่ลบเป็นจำนวนมาก
คำวิจารณ์

เครื่องเวอร์ชวลบอยนั้นเป็นที่ผิดหวังของแฟนๆ นักเล่นเกมที่รอคอยเครื่องเกมนี้ตั้งแต่ครั้งที่นินเทนโดประกาศจะผลิตเครื่องเกม 3 มิติเป็นครั้งแรก และนินเทนโดยังโฆษณาประสิทธิภาพของเครื่องเอาไว้เกินความเป็นจริงเป็นอย่างมาก เมื่อตัวเครื่องจริงออกมาไม่เป็นไปตามที่โฆษณาไว้ จึงสร้างความผิดหวังและมีคำวิจารณ์ในแง่ลบเป็นจำนวนมาก
ทางนินเทนโดกล่าวหาว่านายโยโคอิผู้ให้กำเนิดเครื่องเป็นต้นเหตุของความล้มเหลวครั้งใหญ่นี้ กล่าวกันว่าทางบริษัทเริ่มจะเหินห่างจากนายโยโคอิ ภายหลังนายโยโคอิจึงลาออกจากบริษัทไปผลิตเกมให้บริษัทบันได เครื่องเวอร์ชวลบอยได้รับคำวิจารณ์ในแง่ลบเป็นอย่างมาก ในปี 2007 นิตยสาร "PC World" จัดอันดับให้เครื่องเวอร์ชวลบอยอยู่ที่อันดับ 5 ในอันดับ "สินค้าเทคโนโลยีที่น่าเกลียดที่สุดในประวัติศาสตร์"
ถึงแม้จะถูกจัดอันดับว่าเป็นเครื่องเกมที่มีคุณภาพแย่และถือเป็นความล้มเหลว ทำให้ผลิตออกมาเพียง 80,000 เครื่อง แต่ด้วยจำนวนที่น้อยและหายากนี้ ทำให้เครื่องเวอร์ชวลบอยกลายเป็นของสะสมหายากของบรรดาแฟนๆ นินเทนโด และสามารถขายได้ผ่านทางการประมูลในราคาแพง ในเมืองดูไบ มีการค้นพบเครื่องเวอร์ชวลบอย 100 เครื่องถูกเก็บลืมไว้ในลังไม้ที่เก็บไว้ในโกดัง เป็นเครื่องเวอร์ชวลบอยที่ขายไม่ออกและถูกเก็บลืมไว้ โดยที่เจ้าของคนปัจจุบันไม่รู้เลยว่ายังมีเครื่องพวกนี้อยู่ในโกดังจนกระทั่งถูกค้นพบในภายหลัง
เกม

เครื่องเวอร์ชวลบอยถือเป็นหนึ่งในเครื่องเกมที่มีเกมน้อยที่สุด มีเกมออกมาเพียง 22 เกมเท่านั้น
แขวงทุ่งพญาไท

ระวังสับสนกับ แขวงพญาไท
| แขวงทุ่งพญาไท |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Thung Phaya Thai
พระราชวังพญาไท ตั้งอยู่ภายในวิทยาลัยแพทยศาสตร์พระมงกุฎเกล้า
แผนที่เขตราชเทวี เน้นแขวงทุ่งพญาไท
ประเทศ:  ไทย
เขตปกครองพิเศษ: กรุงเทพมหานคร
เขต: ราชเทวี
พื้นที่
 • ทั้งหมด: 2.559 ตร.กม. (0.988 ตร.ไมล์)
ประชากร (2566)
 • ทั้งหมด: 25,071 คน
 • ความหนาแน่น: 9,797.19 คน/ตร.กม. (25,374.6 คน/ตร.ไมล์)
รหัสไปรษณีย์: 10400
รหัสภูมิศาสตร์: 103701
 ส่วนหนึ่งของสารานุกรมประเทศไทย
ทุ่งพญาไท เป็นแขวงหนึ่งของเขตราชเทวี กรุงเทพมหานคร
ที่ตั้งและอาณาเขต

แขวงทุ่งพญาไทตั้งอยู่ทางทิศตะวันตกเฉียงเหนือของเขตราชเทวี มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
ทิศเหนือ ติดต่อกับแขวงพญาไท (เขตพญาไท) มีคลองสามเสนเป็นเส้นแบ่งเขต
ทิศตะวันออก ติดต่อกับแขวงถนนพญาไท (เขตราชเทวี) มีถนนพญาไทเป็นเส้นแบ่งเขต
ทิศใต้ ติดต่อกับแขวงถนนเพชรบุรี (เขตราชเทวี) มีถนนเพชรบุรีเป็นเส้นแบ่งเขต
ทิศตะวันตก ติดต่อกับแขวงสวนจิตรลดาและแขวงถนนนครไชยศรี (เขตดุสิต) มีทางรถไฟสายเหนือเป็นเส้นแบ่งเขต
การคมนาคม

ถนนในพื้นที่แขวงทุ่งพญาไท ได้แก่
ถนนพญาไท
ถนนเพชรบุรี
ถนนศรีอยุธยา
ถนนโยธี
ถนนราชวิถี
ถนนกำแพงเพชร 5
ถนนพระรามที่ 6
ทางพิเศษศรีรัช
เว็บเอ็ม

| --- | --- |

นามสกุลไฟล์:  .webm
ประเภทสื่ออินเทอร์เน็ต:  video/webm, audio/webm
ผู้พัฒนา: Google บนฐานงานพัฒนาของ On2, Xiph และ Matroska
เปิดตัวครั้งแรก: 18 พฤษภาคม 2010; 14 ปีก่อน (2010-05-18)
รุ่นล่าสุด: v1.13.0 31 มกราคม 2023; 19 เดือนก่อน (2023-01-31) 
รูปแบบ: Container format
บรรจุสำหรับ: VP8/VP9/AV1 (วิดีโอ) Vorbis/Opus (เสียง)
แยกสำหรับ: เซตย่อยที่จำกัดของ Matroska
รูปแบบไฟล์เปิด: ใช่
รูปแบบอิสระ: ใช่
เว็บไซต์: webmproject.org
WebM เป็นรูปแบบบรรจุสื่อมัลติมีเดีย (multimedia container format) ออกแบบมาเพื่อให้มีรูปแบบแฟ้มบีบอัดวิดีโอแบบเปิดคุณภาพสูงและไม่ต้องเสียค่าใช้สิทธิ์ (royalty-free) สำหรับใช้กับวิดีโอ HTML5
การพัฒนาของโครงการนี้สนับสนุนโดยกูเกิล
WebM วิดีโอ
แฟ้ม WebM ประกอบด้วยสายข้อมูลวิดีโอแบบ VP8 และเสียงแบบ Vorbis ในบรรจุภัณฑ์ที่พัฒนาต่อจาก profile ของ Matroska
โครงการ WebM เผยแพร่ซอฟต์แวร์ที่เกี่ยวกับ WebM ด้วยสัญญาอนุญาต BSD license และผู้ใช้ทุกคนได้รับสิทธิในการใช้ได้ทั่วโลก โดยไม่เลือกปฏิบัติ ไม่เสียค่าใช้จ่าย และไม่เสียค่าใช้สิทธิบัตร
ดูเพิ่ม

WebP
Theora
H.264/MPEG-4 AVC
แหล่งข้อมูลอื่น

เว็บไซต์ทางการ
แนวปฏิบัติสำหรับ WebM Container
แอนาพาไอต์

| แอนาพาไอต์ |
| --- | --- |
แอนาพาไอต์จากประเทศยูเครน
การจำแนก
ประเภท: แร่ฟอสเฟต
สูตรเคมี: Ca2Fe2+[PO4]2·4H2O
คุณสมบัติ
สี: เขียว
โครงสร้างผลึก: ไตรคลินิก
ค่าความแข็ง: 3.5
ความวาว: วาวคล้ายแก้ว
ดรรชนีหักเห: nα=1.602, nβ=1.613, nγ=1.649
สีผงละเอียด: ขาว
ความถ่วงจำเพาะ: 2.8
อ้างอิง: 
แอนาพาไอต์เป็นแร่แคลเซียม เหล็ก ฟอสเฟต
เทวฤทธิ์ ศรีสุข

| เทวฤทธิ์ ศรีสุข |
| --- | --- |

ข้อมูลพื้นฐาน
ชื่อเกิด: เทวฤทธิ์ ศรีสุข
รู้จักในชื่อ: เบสปลิดวิญญาณ
เกิด: 20 พฤศจิกายน พ.ศ. 2516 (50 ปี)
แนวเพลง: อัลเทอร์เนทีฟร็อก อัลเทอร์เนทีฟเมทัล ฮาร์ดร็อก เฮฟวี่เมทัล นูเมทัล
อาชีพ: นักดนตรี นักธุรกิจ
เครื่องดนตรี: เบส กีต้าร์
ค่ายเพลง: เบเกอรี่มิวสิก, มอร์ มิวสิก, สนามหลวงการดนตรี, อาร์.เอส., iMARmusic, มีเรคคอร์ดส
เทวฤทธิ์ ศรีสุข ชื่อเล่น หรั่ง หรือรู้จักกันในนาม หรั่ง ซิลลี่ฟูลส์ เกิดเมื่อวันที่  20 พฤศจิกายน พ.ศ. 2516 เป็นนักดนตรีชาวไทย และเป็นมือเบสของวง ซิลลี่ ฟูลส์ โดยเป็นสมาชิกวงร็อคไรเดอร์ ร่วมกับเอกรัตน์ วงศ์ฉลาด (แด็กซ์ อดีตสมาชิกวง Big Ass) พร้อมด้วย นิพนธ์ ไทยเจริญ (เต๋า แอร์บอร์น อดีตสมาชิกวง Drama Stream)
ประวัติ

เทวฤทธิ์ ศรีสุข เกิดเมื่อวันที่ 20 พฤศจิกายน พ.ศ. 2516 เป็นคนจังหวัดนครพนม อายุ 15 ได้ทุนนักกีฬาฟุตบอลของโรงเรียนเทพศิรินทร์ จบการศึกษาชั้นมัธยมศึกษาตอนปลายที่โรงเรียนเทพศิรินทร์
ผลงาน > ผลงานเดี่ยว

เก๋าโจ๋สโมสร - นักร้องน้องใหม่
โดยหรั่งให้สัมภาษณ์ว่าที่มาของการใช้ชื่อเพลง เพราะแม้จะอยู่ในวงการมานานแต่เพิ่งจะมีอัลบั้มเป็นครั้งแรก
จิ๊กโก๋สโมสร - บ่โรแมนติค
หมายเหตุ : เป็นการร้องเพลงในสไตล์ลูกทุ่ง
ผลงาน > ผลงานโปรดิวเซอร์

เป็นโปรดิวเซอร์ ให้กับ เต๋า Drama Stream  (ปัจจุบันรวมวงเป็นแอร์บอร์น) ในเพลง คำตอบสุดท้าย ในอัลบั้ม AIRBORNE
โปรดิวเซอร์ผลงานเพลง คนตายที่หายใจ ของ แด็กซ์ เอกรัตน์
โปรดิวเซอร์ผลงานเพลง ฝีมือชน คนสร้างชาติ ของ แด็กซ์ เอกรัตน์
ผลงาน > ผลงานโฆษณา-การแสดง

โฆษณา Yamaha x-1
ชีวิตส่วนตัว

เทวฤทธิ์ ศรีสุข ได้เปิดสตูดิโอ MAR Music เพื่อใช้ในการซ้อมดนตรี และบันทึกเสียง ในอดีตเคยคบหาดูใจกับ ริค วชิรปิลันธิ์
เออัว

| --- | --- |
เมืองในอีอูอา
ภูมิศาสตร์
ที่ตั้ง: มหาสมุทรแปซิฟิก
พิกัด: 21°23′S 174°56′W﻿ / ﻿21.383°S 174.933°W﻿ / -21.383; -174.933
กลุ่มเกาะ: หมู่เกาะตองงา
พื้นที่: 87.44 ตารางกิโลเมตร (33.76 ตารางไมล์)
ระดับสูงสุด: 312 ม. (1024 ฟุต)
จุดสูงสุด: Funga Te'emoa/ Soldier's Grave
การปกครอง
Tonga
ประชากรศาสตร์
ประชากร: 5016
ความหนาแน่น: 60.04/กม.2 (155.5/ตารางไมล์)
อีอูอา เป็นเกาะขนาดเล็กแต่มีความสำคัญมากเกาะหนึ่งของประเทศตองงา เออัวตั้งอยู่ใกล้กับเขตการปกครองโตงาตาปู แต่มีการปกครองที่ไม่ขึ้นต่อกัน โดยเออัวมีพื้นที่ทั้งสิ้น 87.44 km2 และมีประชากรในปี ค.ศ. 2011 ทั้งสิ้น 5,016 คน
แขวงท่าข้าม

| แขวงท่าข้าม |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Tha Kham
วัดหัวกระบือ
แผนที่เขตบางขุนเทียน เน้นแขวงท่าข้าม
ประเทศ:  ไทย
เขตปกครองพิเศษ: กรุงเทพมหานคร
เขต: บางขุนเทียน
พื้นที่
 • ทั้งหมด: 84.712 ตร.กม. (32.707 ตร.ไมล์)
ประชากร (2566)
 • ทั้งหมด: 62,677 คน
 • ความหนาแน่น: 739.88 คน/ตร.กม. (1,916.3 คน/ตร.ไมล์)
รหัสไปรษณีย์: 10150
รหัสภูมิศาสตร์: 102105
 ส่วนหนึ่งของสารานุกรมประเทศไทย
ท่าข้าม เป็นแขวงในเขตบางขุนเทียน กรุงเทพมหานคร เป็นแขวงที่มีขนาดพื้นที่ใหญ่ที่สุด สภาพพื้นที่โดยทั่วไปเป็นแหล่งเกษตรกรรม ป่าชายเลน และที่อยู่อาศัย
ที่มาของชื่อและประวัติศาสตร์

ชื่อ "ท่าข้าม" มาจากการที่อยู่ติดกับริมคลองสนามชัย ใช้เป็นท่าเรือที่ข้ามฟากไปมา ในอดีตเป็นชุมชนอาศัยของชาวมอญที่อพยพย้ายมาจากจังหวัดสมุทรสงคราม ในช่วงปลายรัชสมัยรัชกาลที่ 4
ที่ตั้งและอาณาเขต

แขวงท่าข้ามมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับแขวงแสมดำ (เขตบางขุนเทียน) แขวงจอมทอง และแขวงบางมด (เขตจอมทอง) มีคลองสนามชัย คลองวัดกก คลองบัว (คลองตาเปล่ง) และคลองตาสุกเป็นเส้นแบ่งเขต
ทิศตะวันออก ติดต่อกับแขวงบางมด แขวงทุ่งครุ (เขตทุ่งครุ) ตำบลบ้านคลองสวน ตำบลนาเกลือ และตำบลแหลมฟ้าผ่า (อำเภอพระสมุทรเจดีย์ จังหวัดสมุทรปราการ) มีคลองบางมด คลองรางแม่น้ำ คลองรางด้วน (คลองสวน) คลองรางกะนก คลองนา และคลองขุนราชพินิจใจ (คลองกง) เป็นเส้นแบ่งเขต
ทิศใต้ ติดต่อกับอ่าวไทย
ทิศตะวันตก ติดต่อกับตำบลพันท้ายนรสิงห์ (อำเภอเมืองสมุทรสาคร จังหวัดสมุทรสาคร) และแขวงแสมดำ (เขตบางขุนเทียน) มีแนวแบ่งเขตการปกครองระหว่างกรุงเทพมหานครกับจังหวัดสมุทรสาคร คลองเสาธง แนวแบ่งเขตการปกครองระหว่างกรุงเทพมหานครกับจังหวัดสมุทรสาคร คลองสอง คลองแยกพะเนียง คลองตาแม้น คลองแสมดำใต้ ลำรางตาเณร คลองพระยาไชยยศสมบัติ และคลองสนามชัยเป็นเส้นแบ่งเขต
การคมนาคม

ถนนสายหลักในพื้นที่แขวงท่าข้าม ได้แก่
ถนนกาญจนาภิเษก
ถนนพระรามที่ 2
ถนนบางขุนเทียนชายทะเล
ส่วนถนนสายรองและทางลัด ได้แก่
ถนนเลียบคลองพิทยาลงกรณ์
ถนนอนามัยงามเจริญ (ซอยพระรามที่ 2 ซอย 47)
เวอร์ชวลบอกซ์

| --- | --- |
เวอร์ชวลบอกซ์ โลโก้ตั้งแต่ปี พ.ศ. 2553
ใช้งาน ฟรีบีเอสดี กับ ออราเคิล วีเอ็ม เวอร์ชวลบอกซ์ บนวินโดวส์ 10
ผู้ออกแบบ: บริษัท อินโนเทก จำกัด
นักพัฒนา: ออราเคิล คอร์ปอเรชัน
วันที่เปิดตัว: 17 มกราคม พ.ศ. 2550

รุ่นเสถียร: 6.0.10    / 16 กรกฎาคม พ.ศ. 2562
 
ที่เก็บข้อมูล:  www.virtualbox.org/browser/vbox/trunk  
ภาษาที่เขียน: ซี, ซีพลัสพลัส, เอกซ์86 แอสเซมบลี
ระบบปฏิบัติการ: วินโดวส์, แมคโอเอส, ลินุกซ์ และ โซลาริส
แพลตฟอร์ม: เอกซ์64 เท่านั้น (รุ่น 5.x และรุ่นก่อนหน้านี้ใช้งานได้กับ ไอเอ-32)
ขนาด: 97–163 MB ขึ้นอยู่กับแพลตฟอร์ม
ประเภท: ไฮเปอร์ไวเซอร์
สัญญาอนุญาต: แพกเกจพื้นฐาน (ยูเอสบี สนับสนุนเฉพาะสำหรับ ยูเอสบี 1.1): สัญญาอนุญาตเอกสารเสรีของกนู รุ่น 2, "แพกเกจเสริม" (รวมไปถึงรองรับ ยูเอสบี 3.0): PUEL
เว็บไซต์: virtualbox.org
ออราเคิล วีเอ็ม เวอร์ชวลบอกซ์ (อังกฤษ: Oracle VM VirtualBox) เป็นซอฟต์แวร์โฮสต์ไฮเปอร์ไวเซอร์เสรีและโอเพนซอร์ซ สำหรับ เอกซ์86 เวอร์ชวลไลเซชัน ที่พัฒนาโดย ออราเคิล คอร์ปอเรชัน เดิมทีถูกสร้างขึ้นโดย บริษัท อินโนเทก จำกัด ซึ่งต่อมาถูกซื้อกิจการโดย ซันไมโครซิสเต็มส์ ในปี พ.ศ. 2551 และในที่สุดก็ถูกซื้อกิจการโดย ออราเคิล ในปี พ.ศ. 2553
เวอร์ชวลบอกซ์ จะสามารถจำลองระบบปฏิบัติการเช่น วินโดวส์, แมคโอเอส, ลินุกซ์, โซลาริส, และโอเพนโซลาริส นอกจากนี้ยังสามารถจำลอง ฟรีบีเอสดี และจีโหนด บนเครื่องคอมพิวเตอร์ที่มีระบบปฏิบัติการอยู่ซึ่งจะสร้างและทำงานเวอร์ชวลแมชชีนที่จะแบ่งทรัพยากรจากเครื่องของผู้ใช้เช่น แรม, ฮาร์ดดิสก์, หน่วยประมวลผลกลาง, เป็นต้น ลงไปในระบบปฏิบัติที่ติดตั้งอยู่ในเวอร์ชวลบอกซ์ สำหรับบางระบบปฏิบัติการที่ติดตั้งลงไปในเวอร์ชวลบอกซ์จะมีแพกเกจ "โปรแกรมเสริมสำหรับเกสต์" มันจะเป็นตัวติดตั้งโปรแกรมขับอุปกรณ์ที่จะทำให้ใช้งานได้ดีขึ้น ซึ่งจะปรับปรุงประสิทธิภาพโดยเฉพาะกราฟิกและเพิ่มคุณสมบัติอื่น ๆ
แหล่งข้อมูลอื่น

เว็บไซต์ทางการ
เวอร์ชวลบอกซ์ ที่ออราเคิล
โลโก้ของเวอร์ชวลบอกซ์ โอซีอี ปี พ.ศ. 2550 ถึง พ.ศ. 2553
เอมิยะ คิริซึงุ

เอมิยะ คิริซึงุ (ญี่ปุ่น: 衛宮切嗣; โรมาจิ: Emiya Kiritsugu) ตัวละครจากเกมซาวนด์โนเวลของ ไทป์-มูน และการ์ตูนเรื่อง เฟท/สเตย์ ไนท์

เขาเป็นจอมเวทย์ผู้ที่รอดชีวิตจากสงครามจอกศักดิ์สิทธิ์ครั้งที่ 4 และเป็นพ่อบุญธรรมของ เอมิยะ ชิโร่ เด็กชายผู้ที่เขาได้ช่วยเหลือออกมาจากกองไฟ ซึ่งเป็นผลพวงมาจากสงครามจอกศักดิ์สิทธิ์ในครั้งนั้น ตลอดชีวิตของเขา เขามีชีวิตอยู่เพื่อผดุงคุณธรรม ปกป้องและช่วยเหลือคนที่อ่อนแอกว่า แม้ว่าเขาเองจะรู้อยู่แล้วว่ามันเป็นการยากที่จะทำได้ และเขาก็รู้อยู่แล้วว่ามันคงไม่สำเร็จ แต่อย่างไรก็ตาม เขาก็ได้สั่งสอนลูกชายบุญธรรมของเขาเพียงคนเดียวให้รู้ว่ามันเป็นสิ่งที่ฮีโร่ควรกระทำ เพื่อปกป้องความยุติธรรม และปกป้องคนที่อ่อนแอกว่า ซึ่งตามจริงแล้วเขาก็เป็นนักเวทย์ แต่เขากลับไม่เคยสอนให้ชิโร่ใช้เวทมนตร์อย่างจริงจัง และบอกให้เขาพยายามฝึกเวทย์จำลองวัตถุของเขาให้ใช้ได้คล่องแคล่ว สุดท้ายเขาก็ได้เสียชีวิตไปใน 3 ปี ก่อนเหตุการณ์ใน เฟท/สเตย์ ไนท์ โดยไม่ทราบสาเหตุ
สำหรับ เสียงพากย์ ของคิริซึงุนั้นคือเสียงของ ริกิยะ โคยามะ ในภาษาญี่ปุ่น ส่วนภาษาอังกฤษนั้นเป็นของ เคิร์ก ทอร์นตัน
ประวัติ

เอมิยะ คิริซึงุ เข้าสู่สงครามจอกศักดิ์สิทธิ์ครั้งที่ 4 โดยการว่าจ้างของตระกูลเอนซ์เบิร์นให้เป็นตัวแทนของการต่อสู้ โดยข้ารับใช้ของเขาคือเซเบอร์ ที่เขาได้อัญเชิญมาโดยอวาลอน ที่เขาได้รับมาจากตระกูลเอนซ์เบิร์นที่คอร์นวอล ประเทศอังกฤษ โดยที่ตระกูลเอนซ์เบิร์นยังใช้สเปิร์มของคิริซึงุในการสร้างโฮมุนครุสอย่างอิลิยาสเวียล ฟอน เอนซ์เบิร์นขึ้นมาด้วย จึงทำให้เขาเป็นบิดาของอิลลิยาสเวียลอย่างไม่ต้องสงสัย แต่อย่างไรก็ตาม เขาได้ต่อสู้โดยที่ไม่สนใจใคร และไม่ยอมฟังใครนอกจากตระกูลเอนซ์เบิร์นเท่านั้น อย่างใน เฟท/ซีโร่ เขาได้ต่อสู้กับมาสเตอร์คนอื่นๆ ในรูปแบบของเขาเอง พร้อมกับอาวุธคู่กายของเขา ปืนพก Thompson Contender,ปืนกลCalico 960 และ Walther WA 2000 สไนเปอร์ ไรเฟิล ที่ดัดแปลงด้วยการติดกล้องส่องในความมืดรุ่น AN/PVS04 พร้อมกับกล้องตรวจจับความร้อน IR ในการตรวจหามาสเตอร์จากความร้อนที่แผ่ออกมาจากตัวมาสเตอร์แต่ละคน ซึ่งจะแตกต่างจากมนุษย์ธรรมดา เพราะนักเวทย์ย่อมมีการเดินพลังเวทย์อยู่เสมอ ซึ่งก่อให้เกิดความร้อนสูงกว่าคนทั่วไป และเขายังได้รับการช่วยเหลือจาก ไมยะ ฮิซาอุ ผู้ช่วยของเขาด้วย
ทุกสิ่งทุกอย่างที่คิริซึงุทำไปนั้น ล้วนยึดถือด้วยคำว่าคุณธรรม ดังที่เขาต้องการที่จะปกป้องทุกๆคน ให้พ้นจากอันตรายและไม่ต้องเดือดร้อน เรื่องเรียกง่ายได้ว่า "ผู้ผดุงคุณธรรม" ถึงเขาจะรู้อยู่แก่ใจแล้วว่ามันเป็นไปไม่ได้ที่จะปกป้องทุกสิ่งไว้ก็ตาม ในสงครามจอกศักดิ์สิทธิ์ครั้งที่ 4 เขาได้พยายามที่จะทำให้มีผู้ที่ไม่เกี่ยวข้องในสงครามนี้ได้รับผลกระทบน้อยที่สุด โดยการสังหารมาสเตอร์คนอื่นๆ อย่างไร้ความปราณี แม้ว่าเขาจะต้องบิดเบือนหนทางนักเวทย์ของเขาก็ตามด้วยการหันมาพึ่งเครื่องยนต์กลไก แต่ตัวเขาก็หวังไว้ว่าสิ่งที่เขาทำนี้ จะช่วยทำให้เกิดความเสียหายต่อทุกสิ่งทุกอย่างน้อยที่สุด
ในช่วงท้ายของสงครามจอกศักดิ์สิทธิ์ครั้งที่ 4 เขาได้เอาชนะ โคโตมิเนะ คิเรย์ มาสเตอร์คนสุดท้าย และได้ครอบครองจอกศักดิ์สิทธิ์ที่ถูกครอบงำไปด้วยความชั่วร้าย ซึ่งจะเป็นผลร้ายต่อการขอพรต่อจอกที่ปนเปื้อนความชั่วร้ายนั้น คิริซึงุจึงได้หักหลังตระกูลเอนซ์เบิร์นด้วยการใช้มนตราอาคม บังคับให้เซเบอร์เข้าทำลายจอกศักดิ์สิทธิ์นั้น แต่ได้มีความชั่วร้ายที่ปนเปื้อนอยู่ในจอกศักดิ์สิทธิ์ มาติดที่ตัวเขา ซึ่งส่งผลทำให้เขาเสียชีวิตในอีก 4 ปีถัดมาอย่างไม่ทราบสาเหตุ
หลังจากที่สงครามจอกศักดิ์สิทธิ์ได้จบลง คิริซึงุก็ได้ละทิ้งความไร้ความปราณีของเขา และพยายามทำทุกวิถีทางเพื่อชดเชยในสิ่งที่เขาได้ทำไปในสงครามครั้งนี้  เขาได้พบกับชิโร่นอนหมดสติอยู่ท่ามกลางซากปรักหักพังของตึกซึ่งเป็นผลพวงจากการระเบิดในช่วงสุดท้ายของสงคราม เขาดีใจมากที่ยังมีชีวิตน้อยๆ หลงเหลืออยู่ เขาจึงได้ช่วยเหลือชิโร่ไว้ด้วยการฝังอวาลอน สื่ออัญเชิญข้ารับใช้ซึ่งมีคุณสมบัติในการรักษาอาการเจ็บปวดได้อย่างรวดเร็วไว้ในร่างกายของชิโร่ และรับเขาเป็นลูกบุญธรรม เพื่อทดแทนในสิ่งที่เขาได้ทำไปในสงคราม
แม่น้ำวาตาราเซะ

| แม่น้ำวาตาราเซะ |
| --- | --- |
แม่น้ำวาตาราเซะ ใน เมืองคิรีว จังหวัดกุมมะ
ชื่อท้องถิ่น: 渡良瀬川  (ญี่ปุ่น)
ที่ตั้ง
ประเทศ: ญี่ปุ่น
ลักษณะทางกายภาพ

ต้นน้ำ:  
 • ตำแหน่ง: ภูเขาซุไก เมืองนิกโก
 • ระดับความสูง: 2,144 m (7,034 ft)
 
ปากน้ำ:  
 • ตำแหน่ง: แม่น้ำโทเนะ
 • ระดับความสูง: 11 m (36 ft)
ความยาว: 106.7 km (66.3 mi)
พื้นที่ลุ่มน้ำ: 2,621 km2 (1,012 sq mi)
แม่น้ำวาตาราเซะ (ญี่ปุ่น: 渡良瀬川; โรมาจิ: Watarase-gawa) เป็นแม่น้ำสายสําคัญทางตอนเหนือของภูมิภาคคันโต ประเทศญี่ปุ่น และเป็นหนึ่งในลำน้ำสาขาของแม่น้ำโทเนะ มีความยาว 106.7 กิโลเมตร (66.3 ไมล์) ครอบคลุมพื้นที่การระบายน้ำ 2,621 ตารางกิโลเมตร (1,012 ตารางไมล์) สายน้ำเกิดจากภูเขาซูไกในทางเหนือของเมืองนิกโก จังหวัดโทจิงิ และไหลลงสู่แม่น้ำโทเนะในเมืองโคงะ จังหวัดอิบารากิ และเมืองคาโซะ จังหวัดไซตามะ ถูกจัดเป็นแม่น้ำชั้นหนึ่งโดยรัฐบาลญี่ปุ่น
แม้ในปัจจุบันแม่น้ำวาตาราเซะจะไหลลงสู่แม่น้ำโทเนะ แต่เมื่อในอดีตเส้นทางเดิมคือไหลลงสู่แม่น้ำเอโดะก่อนไหลลงสู่อ่าวโตเกียว เส้นทางของมันถูกเปลี่ยนหลังมีการถมที่ดินและการควบคุมน้ำท่วมที่ดำเนินการโดยโชกุนโทกูงาวะในศตวรรษที่ 17 และ 18
แหล่งข้อมูลอื่น

国土交通省 関東地方整備局 渡良瀬川河川事務所 (Ministry of Land, Infrastructure, Transport and Tourism (Japan) official page)